
La Amsterdama Katedro 


Katedro, MIME kaj trista novaĵo 

En ĉi-tiu numero estos prezentita lafina pe- 
riodo de la jaro 2014 kaj la unua monato 
komence de 2015, t.e. Januaro. Tiam la ka- 
tedrulo komencis intense labori por la EU- 
jinancita projekto MIME. Tiu agado estas 
jlanka kqj komplementa al la ordinaraj ta- 
skoj de la katedro, ĉefe la pretigado kqj don- 
ado de la kursoj. Alia eksterordinara agado 
estis la pretigado de la inaŭgura parolado 
okazonta en Marto. Bedaŭrinde, trista novaĵo 
kortuŝis la vivon de esperantistoj: Amsterda- 
mano s-ro Hans Bakker jorpasis la 21-an de 
Januaro 2015. Foto, maldekstre: Hans Ba- 
kker. 

2014 @ © © (§) F. Gobbo _ 



Memore pri s-ro Hans 

de F. Gobbo 

i ekkonis s-ron Hans en la 
domo de ges-roj Bakker, 
kiuj afable gastigis min en Ams- 
terdamo antaŭ mia establiĝo en 
la urbo pro la katedriĝo. Li es- 
tis iel malrapida en la korpo sed 
perfekte vigla en la menso. Kiam 
mi diris, ke mi volis lerni la ne- 
derlandan, li rakontis sian mult- 
jaran sperton kiel instruiston de 
la lingvo al fremduloj, kaj donacis 
al mi kelkan materialon por min 
helpi en la studado. Mi tuj havis 
la impreson pri afabla homo kaj 

1 Jen la teksto anoncinta la kunvenon, sub la titolo Libramantoj rondiras Amsterdame : ‘La Amsterdama Rondo invitas ĉiujn 
esperantistojn partopreni la Decembran kunvenon, kiu okazos ĝuste antaŭ la Zamenhofa tago, tradicie dediĉiita al la Esperanto- 
libro. Bonvolu anonci vin, ĉar ne okazas prelego sed prezento de libro en Esperanto fare de vi mem! Kiun libron en Esperanto 
vi konsilus legi al aliaj esperantistoj? Jen la demando kiun vi estas invitita respondi. Por tion fari, vi havos 5 minutojn en kiu 
vi staros kaj montros fizike vian libron (bonvolu kunporti por ĝin montri!) kaj vi klarigos kial vi elektis tiun ĉi libron kaj kial vi 
ŝatis ĝis la punkto ke vi konsilas ĝin legi al aliuloj. Reĝisoros la tempojn nia samrondano prof-ro Federico Gobbo, katedrulo ĉe la 
Universitato de Amsterdamo pri Interlingvistiko kaj Esperanto. Eble pasis multe da tempo post legado de Esperanto-libro, eble vi 
ne bone memoras. Tiam elektu artikolon el Esperanto-revuo (kiun vi kunportu) kaj rakontu al ni kial indas legi ĝin. Esperante je 
renkontiĝo en decembro, amike salutas vin: Ans Bakker-ten Hagen’. 



ĝisosta esperantisto. La sinsekvaj 
momentoj kiujn ni havis kontak- 
ton konfirmis tiun impreson. 



Rondanoj en Amsterdamo sub- 
skribas leterojn Z-tage 


Kiam oni petis al mi organizi 
ion por la Zamenhofa tago en la 
Amsterdama Rondo - la nefor- 
mala Esperanto-klubo de la urbo 
- mi havis ideon: anstataŭ doni 
mi mem prelegon estus pli opor- 
tune aktivigi homojn en tasko ri- 
late al la Esperanto-libroj. 

Do mia propono estis, ke vo- 
lontuloj prezentu la plej legindan 
Esperanto-libron en nur 5 minu- 
toj al la aliaj ĉeestantoj. 1 Multaj 
libroj estis prezentitaj de diversaj 
homoj, inter la aliaj Rob Moer- 
beek kaj Gerrit Beverling. S-ro 

Hans estis escepto, ĉar li ne pre- 
zentis libron sed klerigan projek- 
ton, pli precize magazenon, eldo- 
nata en Madagaskaro de lokaj es- 
perantistoj, kun peto pri financa 
subteno. Li preferis turni nian 
atenton al pli gravaj celoj ol di- 
stri nin mem per libroj, nome la 
disvastigo de la lingvo en Afriko - 
jen la homo. 

Mi pensas, ke tiu okazo estis 
unu el la lastaj publikaj aperoj 
de li, kaj bonŝance mi fotis lin. 
Pro tio mi proponas la portretojn 
kiun mi fotis tiam ĉi-tie, je la fino 
de la bulteno. Por pli kompleta 
prezento de Hans, mi republi- 
kigas la tekston de s-ino Ans 
Bakker-ten Hagen. 


Hans Bakker (08-11-1937 - 
21-01-2015) 

de A. Bakker-ten Hagen 

H omama, Altruisma, Ne 
flankiĝanta, Sindona. Tia 
estis nia kara Hans Bakker, Ka- 
valiro laŭ la Ordeno de Oranje 
Nassau, Honora Membro de UEA. 

Mia edzo mortis post intima 
festo de la tago en kiu ni - 
antaŭ 53 jaroj - geedziĝis. Hans 
forpasis post mallonga periodo 
en kiu specialistoj malkovris ne- 
kuraceblajn malsanojn. Niaj gef- 
iloj, Marc kaj Chaja, kaj mi mem 
estis che li ĝis la lasta momento. 
La mondo perdas homaraniston. 

La Esperantomovado adiaŭas 
membron kiu sin dediĉis dum 
jardekoj al la disvastigo de 
Esperanto. Por la Universala 
Esperanto-Asocio Hans, kun plu- 
raj kunlaborantoj, semis la in- 
ternacian lingvon en Afriko. Ne 
nur la lingvon li disvastigis. Pre- 
cipe la Homaranismo de Zamen- 
hof estis lia gvidlinio. Tie kie ne- 
cesis li havigis “fiŝkaptilon” al be- 
zonanto - anstataŭ sendi “kon- 
servitajn manĝaĵojn”. En UEA 


estas starigita Fondaĵo Afriko 
kaj Kapitalo Afriko. A1 ambaŭ 
Hans kontribuis multe. Celo: en 
tiu kontinento Esperanto dis- 
vastiĝu, prefere per diplomitaj 
Esperanto-instruistoj el la re- 
gionoj. Estu do lernomaterialo 
surloke sed ankaŭ libroj kaj 
aliaj Esperantaĵoj. Esperantistoj 
sin organizu en kluboj kaj lan- 
daj asocioj. Aktivaj esperantistoj 
havu la okazon membriĝi al UEA 
- se necese kun financa helpo. 
(Fondaĵo Canuto.) 

Samtempe li estis la motoro 
por kolekti financojn, necesajn 
por starigi kernejon en Togo- 
lando. Jam dum dek jaroj funk- 
cias en Lome Instituto Zamenhof 
kie oni edukas laŭ la spirito de 
Zamenhof, kie ne nur centoj da 
lernejanoj sed ankaŭ gepatroj se- 
kvas lecionojn, kie oni krom la 
devigaj fakoj ankaŭ instruas Es- 
peranton. 

Hans konatiĝis kun multaj di- 
versaj kulturoj pro siaj kontaktoj 
kun niaj geamikoj kaj kun kona- 
tuloj en la tuta mondo. Li ĉiam 
klopodis atenti, kompreni kaj re- 
spekti la aliulon. Ĉe Edukado.net 
estas Panteono. En ĝi vi povas 
legi iom pli pri la Esperanto-vivo 
de Hans. Ĝis post la morto Hans 
estas “utila”. La korpon li lasis 
por la scienco. 2 


Esplorado: progrese kaj re- 
zulte 

de F. Gobbo 

L a lastaj monatoj de jaro 
2014 estis ĉefe dediĉiitaj 
al pretigado de novaj fakarti- 
koloj, pri diversaj interlingvis- 
tikaj kaj esperantologiaj temoj: 
unue, komplekseco kaj planlin- 
gvoj: teoriaj problemoj; due, in- 
ventado de lingvoj en Montessori- 
bazelernejo; trie, mondaj literatu- 
roj en Esperanto kaj en la angla: 
analogioj kaj diferencoj. La pu- 


blikigoj de ĉi tiuj artikoloj estas 
antaŭvideblaj en jaro 2015. Ne- 
nio novas pri la speciala numero 
de INDECS jam menciita en la 
antaŭa numero de ĉi tiu bulteno. 

Krome, la katedrulo estas re- 
daktanta libron pri interlingvisti- 
kaj temoj pri kiu alvenos detaloj 
en venonta numero. 

Intertempe, kelkaj antaŭe 
preparitaj tekstoj finfine eliris la 
kabinetan fazon kaj iĝis publikaj. 
Unu el ili venas de la antaŭaj 
akademiaj interesoj de la kate- 
drulo, t.e. humanisma informa- 
diko. Fakte la temo de la artikolo 
estas la maniero en kiuj bittekno- 
logioj ŝanĝas la formojn de ‘triaj 
spacoj’ kiel drinkejoj, kafejoj kaj 
restoracioj. 3 Aperis ankaŭ arti- 
kolo specifa pri interlingvistikaj 
temoj, kiu resumas la rezultojn 
de la spertoj de la katedrulo ĉe 
la Universitato de Torino (Gobbo 
2014). 

Ĉe la kolegoj de la Univer- 
sitato de Amsterdamo, post la 
invito al la DlP-kolokvo, alve- 
nis nova invito por prelegi ĉe la 
XLSX-seminarioj. La invitinto es- 
tas Maria Aloni, fakulino pri for- 
mala semantiko kaj pragmatiko, 
filozofio de lingvaĵo kaj logiko, ĉe 
la sama Universitato. La prelego 
okazos iam en Marto. 

Interlingvistikaj temoj es- 
tis pridiskutitaj ĉe la MIME- 
studtago en Universitato Milano- 
Bicocca kiu okazis la 12an de 
Decembro 2014. Ĝi fakte estis 
organizita de la katedrulo mem, 
kune kun kolegoj en Amsterdamo 
kaj en Milano-Bicocca. Alian gra- 
van kunvenon la katedrulo devus 
partopreni en Berlino, nome sim- 
pozio pri Ekonomio, Lingva Just- 
eco kaj Lingvopolitiko, organizita 
ĉe Humboldt-Universitato de la 
esperantistoj Bengt-Arne Wick- 
strom kaj Michele Gazzola, 
sed bedaŭrinde li ne sukcesos 
ĉeesti. Sed prelegos unu el la du 
kunaŭtoroj de la komuniko, Vit- 


2 Se vi deziras skribi ion pri via rilato kun Hans Bakker, bonvolu fari tion al la retadreso: hansbakkermemore@gmaiLcom. 
Bonvolu uzi ne pli ol A4 formato. La familio volonte kolektos viajn memorojn omaĝe al Hans. 

3 Interesitoj povas legi la tutan artikolon rekte ĉe la sekva retejadreso: http://ci-journal.net/index.php/ciej/article/vlew/1048/ 1116. 
La artikolo estas verkita en la angla. 


® ® ® © Informilo pri agadoj rekte ligitaj al la katedro pri Interlingvistiko kaj Esperanto ĉe la Universitato de Amsterdamo 
Kompilas: F. Gobbo ® uva.nl/profiel/F.Gobbo isi F.Gobbo@uva.nl L’ Adama Kat’ aperas: Jan Maj Sep PDF-e perrete 2 



torio Dell’Aquila, kun kiu la 
katedrulo kunlaboras ĉe la Uni- 
versitato de Milano-Bicocca. Aliaj 
planitaj kunvenoj estas en Lju- 
bljana (Slovenio) kaj en Teramo 
(Italio) pri la temoj de multlingv- 
ismo kaj lingvaj rajtoj. Pri tiuj la 
bulteno raportos post ilia okazo. 

Samtempe, la planita nova 
fakrevuo pri multlingvismo ka- 
dre de la Universitato de Ams- 
terdamo estis lanĉita, kune kun 
kolego ADoc Laszlo MarAcz. Ĝi 
nomiĝas A’dam Multiling kaj en- 
havas resumojn en Esperanto, si- 
mile al LPLP. En la unua numero 
aperis kontribuo de OProf Hump- 
hrey Tonkin prezentita en Kalga- 
rio. 4 La karaktero de la fakrevuo 
estas multe pli neformala kom- 
pare al LPLP aŭ Language Policij. 

La esplorprojekto pri enkon- 
duko de interlingvistiko sub 
formo de kreado de lingvoj 
en bazlernejoj persistas kaj en 
la monatoj Februaro-Marto di- 
finiĝos danke al la helpo de la ofi- 
cejo pri esplorado de la Universi- 
tato. 

Laste, sed ne malgrave, la 
katedrulo gajnis la Sejong- 
Universitatan Premion (Seulo, 
Koreio) por la plej bona ling- 
vistika artikolo publikigita en 
jaro 2013. Temas pri la artikolo 
kiu priskribas la eksperimenton 
inventi lingvon en Montessori- 
bazlernejo (Gobbo 2013). 5 


Didaktiko multfaceta 

de F. Gobbo 

F inis la duan kurson de In- 
terlingvistiko: trapasis la ek- 
zamenon entute 15 studentoj 
(nur unu maltrapasis unuafoje 


kaj devis restudi por fine trapasi 
ĝin). Tio estas bona, ĉar ĝi sig- 
nifas, ke neniu perdiĝis ekde la 
aliĝo virtuala al la fina ekzameno. 
La kurso estis sekvita ne nur 
de studentoj de lingvistiko sed 
ankaŭ de aliaj fakoj, ĉefe fremdaj 
lingvoj, sed ankaŭ filozofio kaj in- 
formadiko. 

La katedrulo atentigis pri la 
kurso de Esperanto kiu ko- 
menciĝos en Februaro 2015, sed 
respondis pozitive al la invito nur 
2 homoj. Ĉiukaze, la virtualaj 
aliĝoj en la kurso de Esperanto 
estas 14: en la venonta numero, 
mi povos diri se efektive ĉiuj pre- 
zentiĝis reale en la klaso kaj fine 
trapasis la ekzamenon. 

Kroma didaktika tasko estas 
parto de kurso pri Eŭropaj Mi- 
noritataj Lingvoj, kunlabore kun 
AProf Arjen Versloot, fakulo pri 
la frisa lingvo (la plej grava mino- 
ritata lingvo de Nederlando) kaj 
Doc Anna Escofet-Vila, fakul- 
ino pri la kataluna. Aliĝis al tiu 
ĉi kurso nur 6 studentoj. Ĝi oka- 
zos en Februaro kaj Marto, ana- 
loge al la kurso de Esperanto. 

Post la Drongo-lingvofestivalo, 
okazis dimanĉa fulmokurso de 
Esperanto ĉe la kutima sidejo de 
La Amsterdama Rondo. Inter la 
aliaj, ĉeestis du profesiaj tradu- 
kistinoj ĉe la EU, kaj du ler- 
nejaninoj, Saskia Poorter kaj 
Benthe de Ridder. Ĉi-lastaj de- 
cidis pliprofundiĝi en Esperanto, 
kaj petis helpon al la katedr- 
ulo por verki eseon (nederlande: 
Profielwerkstuk) por la Stedelijk- 
gimnazio en Utreĥto kiun ili 
membras. La temo estis la rilato 
inter Sovetunio kaj Esperanto. La 
katedrulo helpis al ili trovi biblio- 
grafion kaj ili lernis legi la lingvon 
por akiri informojn por la eseo 


mem. La eseo, kiu estis verkita en 
la nederlanda, estis sukcese pre- 
zentita la 29an de Januaro en la 
gimnazio mem. 

Por organizaj kialoj, ne oka- 
zos alia Masterclass en Liverpolo 
en jaro 2015. Eble ĝi okazos en 
2016, sed nenio certas pri ĝi. Oni 
do devas pripensi alian strate- 
gion por kunlaborigi la studen- 
tojn de Amsterdamo kaj Torino. 
Unu el la ŝancoj estas la pro- 
gramo Erasmus+. Pormomente, 
ekzistas blogo por ambaŭ kur- 
soj zorgita de la katedrulo tiucele: 
la enhavo estas direktita al veraj 
komencantoj kiuj lernas la ling- 
von. 6 

La katedrulo ricevis inviton de 
studenta asocio, Studievereniging 
VOS, prezenti Esperanton en ne- 
formala maniero ( taahvorkshop ) 
por la membroj de la asocio. Post 
interkonsento, la prezento oka- 
zos la 6an de Marto. 7 

Mi ŝatas fini la sekcion per ne- 
antaŭvidebla rezulto. Malgranda 
parto de la kurso de Interlingvi- 
stiko estas dediĉiita al la kuna 
planado de lingvo por fikciaj ce- 
loj, samkiel ĝi estus uzita en TV- 
serio, laŭ la modelo de la klin- 
gona de Star Trek , kaj la dotraka 8 
ĉe la Ludo de la Tronoj. La ka- 
tedrulo proponas kelkajn ekzist- 
antajn fikciajn lingvojn kiuj es- 
tas priellaborendaj. Ĉi-foje, unu 
el la lingvo elektita estis la Anti- 
kva Lingvo de la libro-serio Era- 
gon , furoraĵo tradukita en do- 
zeno de lingvoj, kiu fariĝis ankaŭ 
samnoma filmo. La tri studen- 
tinoj, Sophie Brouwer, Susan- 
nah Dijkstra kaj Emma Konijn 
verkis la plej bonan eseon de la 
jaro, do mi sugestis al ili sendi la 
eseon mem al Christopher Pao- 
lini, la aŭtoro de la libroj. Li ne 


4 Vidu la retejon: http://www.multilingualism.humanities.uva.nl/download/. 

5 La teksto de la retletero, 21 okt 2014: ‘Dear Dr. Federico Gobbo, On behalf of Sejong University, I am pleased to inform you 
that Sejong decided to award you this year’s Sejong Prize for academically distinguished papers. Your paper, entitled “Learning 
Linguistics by Doing: The Secret Virtues of a Language Constructed in the classroom” (published in the September 2013 issue of 
JUL) was selected as the second-year’s Sejong Prize winning work. I would like to express a huge congratulations to you. We are 
going to remit the prize (3,000USD) to you soon. Please do find the attachment, fill the blanks highlighted in yellow (your bank 
account information), and send it back to us. We hope you will submit another paper so that our subscribers can enjoy your 
distinguished work again in the near future. Congratulations again! Best Wishes, Silo Chin Managing editor of JUL’. 

6 Vidu la retejadreson: http://interlingvistikouniversitate.wordpress.com/. 

7 Tio estas la retejo de la asocio: http://vosweb.nl/. 

8 Tiel mi esperantigas la vorton Dothraki kiu indikas la nomon de la lingvo. 

nur dankis, sed ankaŭ sendis do- 
nacojn al ni ĉiuj, kaj promesis uzi 
la materialon en la nun skribata 
libro. Tio estas nekredebla suk- 
ceso, ĉar la retejo Paolini.net es- 
tas vizitata de dekmiloj da vizit- 
antoj monate. 9 

Emma Koijn nuntempe estas 
verkanta eseeton por alia kurso, 
kie ŝi analizas la rilaton inter la 
Sapir-Whorf-hipotezo kaj lingvoj 
planitaj por fikcio, kiel ekzemple 
la dotraka. Aliflanke, Susannah 
Dijkstra decidis sekvi la kurson 
de Esperanto. 



Subskribitaj portreto, desegno kaj 
leterofare de Paolini 


Informade, informade 

de F. Gobbo 

L a preparado de la inaŭgura 
parolado [Oratie) 10 komencis 
okupi signifoplenan parton de la 
tempo de la katedrulo en 2015, 
kiel antaŭvideble. Temas ĉefe pri 
praktikaj detaloj: la vestaĵo, la 
sendado de la invitoj, la verkado 
de la teksto de la parolado mem, 
la bufedo, kaj aliaj. La Oficejo pri 
Komunikado sin okupos pri dis- 
vastigi la novaĵon pri multlingva 
inaŭgura parolado je la naciaj ko- 
munikiloj. La teksto estos je ĉies 
dispono en interreto post la paro- 
lado mem. 11 

Krom tiu ĉi grava momento, 
la katedro gajnis akademian vi- 
deblecon per la partopreno de la 
katedrulo ĉe la projekto MIME. 
Aparte gravis la oficiala lanĉo de 
la projekto, kiu okazis la 30an 
de Januaro en la Senatĉambro de 


Bungehuis, unu el la plej forma- 
laj lokoj de la Universitato de Am- 
sterdamo. Ĉeestis du reprezen- 
tantoj de la EU-Komisiono, kaj 
unu el ili, s-ro Andy Klom, fermis 
la prezentadon per mallonga pa- 
rolado. La katedrulo prezentis la 
laboron farata kunlabore kun la 
Universitato de Milano-Bicocca. 
Inter la aŭskultantoj, ĉeestis s-ro 
Hans Erasmus. 

Alia agado estas la peto esti li- 
stigita en naci-nivela datumbazo 
pri esplorado, nomata Narcis. 

Je la Movada nivelo, aperis 
aliaj artikoloj en la serio Inter- 
lingvistiko por Esperantistoj, kiu 
estas tiom kritikata de interlingv- 
istoj kiom aprezata de ordinaraj 
legantoj. Ambaŭ reagoj konfir- 
mas, ke la serio iras en la ĝustan 
direkton. 

La katedrulo certe informos 
interesatojn ĉe la 100-a UK en 
Lilo, kie ankaŭ li partoprenos al 
la programo iel. Detaloj alvenos 
en la venontaj numeroj de ĉi-tiu 
bulteno. 


Bibliografio 

Gobbo, F. (2013), ‘Learning Linguistics by Doing: the Secret Virtues of a Language Constructed in the 
Classroom’, Journal ofUniversal Language 14(2), 113-135. 

Gobbo, F. (2014), ‘Interlinguistics and Esperanto studies at universities: The experience at the University 

9 Jen la porĉiama ligo al la deklaro de s-ro Paolini: http://www.paolini.net/2015/01/09/complete-grammar-ancient-language/. 
10 Mi estis aspre kritikita por mia eksperimenta uzo de la esperanta vorto ‘oracio’ en nePIVa senco. Mi pensas, ke tiuj sociaj blokoj 
al la plilarĝigo de la uzo de ekzistantaj radikoj estas bremso por la lingvo. Tamen, mi adaptiĝas pro la socia premo. 
n La retejo estas: http://oratiereeks.nl. 

Figuro 1: Hans Bakker dum la kunveno de la Amsterdama Rondo (14 dec 2014) 

Figuro 2: La paĝo en la datumbazo Narcis 

Premio 


Sekreta lingvo 

Prof. Federico Gobbo gajnis la Sejongan 
Premion 2013 pro la fakartikolo publikigita 
en Journal of Universal Language en 
Septembro 2013. La premion aljuĝas 
Sejonga Universitato, Seulo, kiueldonasla 
anglalingvan jurnalon kie aperas, inleralie 
fakaj artikoloj pri interlingvistikaj temoj. 
La premiita artikolo prezentis la rezultojn 
de esploro pri la akiro de fundamentaj 
iingvistikaj konceptoj en bazlemejo per 
enklasa inventado de sekreia planlingvo. 
La sekretan planlingvon oni inventis 
prenante kiel modelon la markuskan, 
planlingvon de ia juna Alessandro Bausani. 
Laŭ 3a datumoj rikoltitaj en la Montessori- 
metoda bazlernejo en Milano, lare de 
l.a lokaj instruistoj kiuj partoprenis la 
esploron, lanivelo en ia itala kaj la angla de 
ia lemejanoj draste alriĝis post ses monatoj 
ek de la inventado de la sekreta planlingvo, 
kiu estis farita en 3a klaso kvazaŭ ludo. 
Prof, Gobbo nun planas plilarĝigi la 
esploradon per kunlaboro kun la Asocio 
Montessori Internacia (AMI), kies sidejo 
estas en Amsterdamo. 




esperanto 1286(12) Decembro20l4 

Figuro 3: La anonco de la Premio Sejong-Universitata ĉe Revuo Esperanto 

‘Kuraĝigita kaj perdita espero’ 

Aangevvakkerde en vervfogen hoop 


Hoe hebben de Russisch& autorit&iten het esperantisme in het Russische Rijk en de tatere 
Sovj&t-Unie beinvloed vanaf het ontstssm van het Esperanto tot en met de Grote Zuivenng? 



ESPEHANTO 


Berthe de Ridder en Saskia Poorter 
Utrechts Stedelijk Gymnasium 

Figuro 4: La kovrilo de la eseo pri Esperanto kaj Sovetunio 

BICOCCA the European Union 



12 dicembre 2014 

Universita degli Studi di Milano Bicocca 
Edificio U6, IV piano 
Aula Massa 

Piazza dell’Ateneo Nuovo, f 20126 Milano 





Mobilita e inclusione nell'Europa Multiiingue: un'opportunita per Milano 

Mobility and inclusion in a Multilingual Europe; a challenge for Milan 


Programma 

h 13:30 Silvia Kanizsa (Bicocca) 

Saluti istituzionali 
Opening 

h 14:00 Gabriele lannaccaro (Bicocca) 

II progetto MIME e le opportunita di ricerca sull'acquisizione linguistica per contatto 
The MIME project and its opportunities on the language acguisition via contact 




C/3 

> 

I—I 

Z 

5 


h 14:30 Laszlo Maracz (Amsterdam) 

Tovvards a system of multilingual and transnational communication in Europe 
Verso un sistema di comunicazione multilingue e transnazionale in Europa 

h 15:00 Federico Gobbo (Amsterdam/Bicocca/Torino) 

(In)giustizia linguistica e modelli di comunicazione: per un multilinguismo equilibrato. 
Linguistic (in)justice and communication models: a pledgefor a balanced multilingualism 

h 15:30 Mahbod Karamouzian (Bicocca) 

Language acquisition in the context of contact in Europe: A revievv of recent literature 
Acquisizione linguistica in contesti europei di contatto: una panoramica della letteratura recente 
h 16:00 Discussione generale General discussion 



Figuro 5: La afiŝo de la MIME-studtago en Milano (12 dec 2014) 

MIME 

Mobility and Inclusion 
in Multilingual Europe 


r ^ 

OFFICIAL 

PRESENTATION 



MIME AMSTERDAM 

MOBILITY AND INCLUSION 
IN MULTILINGUAL 
EUROPE 

(FP-7 PROJECT 2014-2019) 


r 

15 : 00 - 17:00 


FRIDAY, JANUARY 30 2015 


SENAATSKAMER 

BUNGEHUIS 
SPUISTRAAT 2 10 




“What Political Theorists Need to Know 



about Language in the Real World” 

KEYNOTE LECTURE BY 

THOMAS RICENTO (UNIVERSITY OF CALGARY) 



INTRODUCTIONS BY MIME MEMBERS 

FRANQOIS GRIN (UNIVERSITY OF GENEVA) 

LASZLO MARACZ, VIRGINIE MAMADOUH & FEDERICO GOBBO 
(UNIVERSITY OF AMSTERDAM) 



CLOSING SPEECH BY 

ANDY KLOM (EUROPEAN COMMISSION) 



AMSTERDAM CENTRE FOR GLOBALISATION STUDIES (ACGS) 

AMSTERDAM INSTITUTE FOR SOCIAL SCIENCE RESEARCH - GEOGRAPHIES OF GLOBALIZATIONS (AISSR-GOG) 
AMSTERDAM SCHOOL FOR REGIONAL, TRANSNATIONAL AND EUROPEAN STUDIES (ARTES) 

CENTRE FOR URBAN STUDIES (CUS) 

INSTITUTE FOR MIGRATION AND ETHNIC STUDIES (IMES) 


To subscribe and for more information please visit us on: www.multilingualism.humanities.uva.nl/official-launch-mime/ 


Figuro 6: La afiŝo de la MIME-studtago en Amsterdamo (3o jan 2015) 

